CELEX: 32019D2188
Language: bg
Date: 2019-12-11 00:00:00
Title: Решение (ОВППС) 2019/2188 на Комитета по политика и сигурност от 11 декември 2019 година за назначаване на ръководител на мисията за консултативната мисия на Европейския съюз за подкрепа на реформата в сектора за сигурност в Ирак (EUAM Iraq) (EUAM Iraq/3/2019)

20.12.2019   
               
               
                  BG
               
               
                  Официален вестник на Европейския съюз
               
               
                  L 330/50
               
            
         РЕШЕНИЕ (ОВППС) 2019/2188 НА КОМИТЕТА ПО ПОЛИТИКА И СИГУРНОСТ
         от 11 декември 2019 година
         за назначаване на ръководител на мисията за консултативната мисия на Европейския съюз за подкрепа на реформата в сектора за сигурност в Ирак (EUAM Iraq) (EUAM Iraq/3/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Решение (ОВППС) 2017/1869 на Съвета от 16 октомври 2017 г. относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq) (1), и по-специално член 9, параграф 1 от него,
         като има предвид, че:
         
                     (1)
                  
                  
                     Съгласно член 9, параграф 1 от Решение (ОВППС) 2017/1869 Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на консултативната мисия на Европейския съюз за подкрепа на реформата в сектора за сигурност в Ирак (EUAM Iraq), включително решението за назначаване на ръководител на мисията.
                  
               
                     (2)
                  
                  
                     Г-н Markus RITTER беше назначен за ръководител на мисията за EUAM Iraq съгласно член 6, параграф 1 от Решение (ОВППС) 2017/1869.
                  
               
                     (3)
                  
                  
                     На 15 октомври 2018 г. Съветът прие Решение (ОВППС) 2018/1545 (2), с което удължи мандата на EUAM Iraq до 17 април 2020 г.
                  
               
                     (4)
                  
                  
                     На 11 ноември 2019 г. върховният представител на Съюза по въпросите на външните работи и политиката на сигурност предложи г-н Christoph BUIK да бъде назначен за ръководител на мисията за EUAM Iraq за периода от 1 януари 2020 г. до 17 април 2020 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Christoph BUIK се назначава за ръководител на мисията за консултативната мисия на Европейския съюз за подкрепа на реформата в сектора за сигурност в Ирак (EUAM Iraq) за периода от 1 януари 2020 г. до 17 април 2020 г.
         
         
            Член 2
            Настоящото решение влиза в сила в деня на приемането му.
            Прилага се от 1 януари 2020 г.
         
         
            Съставено в Брюксел на 11 декември 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 266, 17.10.2017 г., стр. 12.
         
            (2)  Решение (ОВППС) 2018/1545 на Съвета от 15 октомври 2018 г. за изменение на Решение (ОВППС) 2017/1869 относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq) (OB L 259, 16.10.2018 г., стр. 31).